La Sirène du Mississippi
La Sirène du Mississippi () je francusko-italijanski igrani film snimljen 1969. godine u režiji Françoisa Truffauta. Predstavlja adaptaciju romana Waltz into Darkness američkog pisca Cornella Woolricha. Protagonist, koga tumači Jean-Paul Belmondo, je bogati, ali usamljeni vlasnik plantaže duhana na otoku Reunion koji poštom naruči suprugu, ali kome umjesto žene sa kojom se dopisivao dođe žena (čiji lik tumači Catherine Deneuve) koja izgleda drukčije nego na fotografiji. Radnja prikazuje kako se ispostavi da je riječ o profesionalnoj varalici koja mu zajedno sa partnerom ukrade novac, ali i kako je slučajno pronalazi u Francuskoj i, još uvijek zaljubljen u nju, pomaže u bijegu pred zakonom.

Truffaut se u La Sirène du Mississippi velikim dijelom naslanjao na svoj prethodni film Nevjesta je nosila crninu, koji je također bio temeljen na Woolrichevom romanu. U novom filmu, kao i prethodnom, je nizom scena odao počast svom uzoru Alfredu Hitchcocku, a pogotovo njegovom filmu Marnie. Za završne scene je koristio iste planinske lokacije korištene u svom ranijem filmu Pucajte na pijanista. Nakon premijere je La Sirène du Mississippi imao loše kritike, ali je vrlo brzo stekao reputaciju jednog od najboljih Truffautovih djela.

Godine 2001. je isti roman poslužio kao predložak za film Original Sin sa Angelinom Jolie i Antonijom Banderasom u glavnim ulogama.

Uloge 
 Jean-Paul Belmondo ... Louis Mahé
 Catherine Deneuve ... Julie Roussel / Marion Vergano
 Michel Bouquet ... Comolli
 Nelly Borgeaud ... Berthe Roussel
 Marcel Berbert ... Jardine
 Martine Ferrière ... Stanodavka
 Yves Drouhet ... Detektiv
 Roland Thénot ... Richard

Izvori

Vanjske veze 
 
 
 
 
 

Francuski filmovi
Italijanski filmovi
Dramski filmovi
Triler filmovi
Kriminalistički filmovi
Authority control 2